Nikolas Maduro: AQSh Venesuelada harbiy to‘ntarishni amalga oshirmoqchi bo‘lgan

Venesuela prezidenti Nikolas Maduroning ta’kidlashicha, Amerika hukumati “Boliviya inqilobini yo‘q qilishni” istamoqda. Prezidentning so‘zlariga qaraganda, AQSh, shuningdek, Venesuelada harbiy to‘ntarishni amalga oshirish variantini ham ko‘rib chiqqan, deb xabar berdi “Kommersant”.

Venesuela prezidenti hech kim intizomli va “mamlakat rahbariga sadoqatli” davlatning “muqaddas birligini” yo‘q qilish uchun harakat qilishga urinmasligi haqida ogohlantirdi.
12-may kuni AQSh Venesuelaga nisbatan sanksiyalarini kuchaytirgan edi. Bunda cheklash choralarini kuchaytirish maqsadi Karakas uchun davlat aktivlarini sotish qiyinlashtirilgan. Bunga javoban Nikolas Maduro AQShning muvaqqat ishlar vakili Tod Robinsonni “persona non grata” — mamlakatda bo‘lishi istalmagan shaxs deb e’lon qildi. AQSh esa o‘z navbatida ikki nafar venesuelalik diplomatni mamlakatdan chiqarib yuborishga qaror qildi.